Dr Rachel Price

**Doctor teulu. Cyn wraig i Llew Matthews a cyn gariad i Hywel Llywelyn.**

Ym Medi 1995 y cyrhaeddodd Dr Price Gwmderi am y tro cyntaf. Roedd hi'n feddyg cydwybodol, oedd yn rhoi lles ei chleifion o flaen popeth arall.

### **Perthynas a Hywel**

Eisoes roedd hi'n cadw un gyfrinach fawr yn dawel, sef ei bod hi a Hywel Llywelyn yn hen gariadon. Daeth Stacey, gwraig Hywel i ddarganfod y gwir ac er mawr siom i Hywel penderfynodd Rachel fod yn gwbl onest gyda Stacey a daeth y ddwy yn rywfaint o ffrindiau, Rachel yn barod i gynnig clust i wrando ar ei phroblemau.

Cychwynnodd berthynas Hywel a Stacey suro tra bod Stacey yn adolygu am ei arholiadau lefel A. Cychwynnodd Hywel ei thanseilio, gwneud iddi amau ei hun a gwneud iddi gwestiynu ei dewis o fynd i Gaerdydd i'r coleg.

Datgelodd Rachel fod ei pherthynas hithau a Hywel wedi dod i ben yn rhanol o achos ei ansicrwydd pan fod Rachel yn perfformio yn well nag ef yn academaidd, patrwm a oedd yn bosib yn ailadrodd.

Ar yr un cyfnod datgelodd Hywel wrth Rachel ei fod dal yn magu teimladau tuag ati. Cynigiodd adael Stacey ac ail-afael yn eu perthynas ond nid oedd gan Rachel unrhyw ddiddordeb.

Wrth i Stacey ag yna Kath Jones dyfu yn fwy amheus o berthynas y ddau daeth y cyfan allan i’r agored. Gwadodd Rachel fod ganddi unrhyw deimladau at Hywel a bod dim byd am ddigwydd rhwng y ddau a phenderfynodd Hywel a Stacey roi cyfle arall ar bethau.

### **Llid yr ymenydd ar Nia**

Ar ymweliad i Gwmderi i gyhoeddi ei bod hi a Gavin wedi dyweddïo disgynnodd Nia Matthews yn sâl. Wedi ymchwiliad gan Dr Rachel penderfynodd bod dim byd difrifol yn bod arni. Dirywio wnaeth cyflwr Nia dros y deuddeg awr ganlynol ac wedi i'w thad Llew Matthews alw Rachel allan am eilwaith rythwyd Nia i’r ysbyty ble cafodd ddiagnosis o lid yr ymennydd.

Er na gwella bu ffawd Nia cyhuddodd Llew Dr Rachel o fod yn esgeulus yn ei gwaith drwy fethu’r symptomau pan archwiliodd Nia am y tro cyntaf. Bu Rachel ei hun yn poeni ei bod hi wedi colli rhywbeth pwysig gan ei bod wedi gor-flino.

Wedi iddi gychwyn gwella llwyddodd Nia i berswadio ei thad i ollwng y cyhuddiad yn erbyn Rachel, Nia wedi cymryd ati ar ôl iddi ymweld â hi yn yr ysbyty. Fel ffordd o ymddiheuro iddi aeth Llew a Rachel am ginio i'r Deri, a thipyn wrth dipyn daeth y ddau i fwynhau cwmni ei gilydd.

### **Priodas dreisgar**

Wrth i Rachel a Llew Matthews dreulio mwy o amser gyda'i gilydd cychwynnodd y ddau glosio. I gychwyn roedd Rachel yn amharod i neidio i mewn i berthynas a chyfaddefodd bod ei ansicrwydd yn deillio o'r ffaith bod ei pherthynas gyda'i chyn ŵr wedi bod yn un wenwynig. Roedd Andrew Evans wedi bod yn dreisgar ac wedi cam-drin Rachel yn feddyliol ac yn gorfforol tros gyfnod eu priodas.

Dros amser a gyda help Llew llwyddodd Rachel i roi'r gorffennol y tu ôl iddi a chychwyn ymddiried unwaith eto. Cychwynnodd y ddau berthynas, rhywbeth oedd Nia, merch Llew yn hapus i annog.

Yn ddiweddarach cafodd Rachel sioc i weld Andrew yn rhoi darlith. Cytunodd i ddal i fynnu dros baned er ei amheuon ac roedd Andrew yn llawn edifar ac esgusodion am y ffordd yr oedd wedi ei thrin yn y gorffennol. Wrth i Rachel barhau i fynychu'r darlithoedd daeth y ddau i weld mwy ar ei gilydd a rhannodd Andrew'r newyddion ei fod yn dioddef o MS - cyflwr oedd yn ei feio am ei ymddygiad treisgar hanesyddol.

Er waethaf deimladau Rachel tuag ato roedd yn amlwg fod sbarc yn parhau rhyngddi hi a'i chyn ŵr a phenderfynodd ddod a'i pherthynas a Llew i ben.

Cyhoeddodd Andrew fod achos o fal bractis yn ei erbyn a gan nad oedd ei gyd-weithwyr yn fodlon cadw ei ran roedd am ail-leoli i ardal Cwmderi a chychwyn o'r cychwyn. Yn teimlo trueni drosto rhoddodd Rachel alwad i un o'i gyd weithwyr a darganfod fod dim achos yn ei erbyn yn bydoli.

Pan wynebodd Andrew gyda'r gwir daeth i'r amlwg hefyd fod wedi dweud clwydau am yr MS a'i fod mewn gwirionedd yn hollol iach. Yn ei dymor tarodd Rachel ond cafodd ei stopio rhag gwneud difrod bellach gan ymddangosiad Doreen Bevan a Stacey Jones.

Er waethaf ei anafiadau roedd Rachel yn benderfynol o gadw’r mater yn breifat a pheidio cynnwys yr heddlu.

### **Stelcian Andrew**

Gwaethygu wnaeth ymddygiad Andrew wrth iddo gychwyn gwneud galwadau ffôn i Rachel ar bob awr o'r dydd, gan amlaf yn dweud dim. Wedi i Rachel fynd i'r ysbyty i'w wynebu rhoddodd Andrew aderyn wedi marw yn ei char.

Parhaodd i droi i fynnu yn swyddfa Rachel yn ymddwyn yn fygythiol a chychwynnodd dreulio oriau yn eistedd y tu allan i'w thŷ yn ei gar. Ar anogaeth Doreen alwodd Rachel yr heddlu ac er bod Sarjant Gill Morgan yn cydymdeimlo a'r sefyllfa ychydig iawn oedd hi'n gallu ei wneud.

Aeth pethau o ddrwg i waeth pan dorrodd Andrew i mewn i dy Rachel a chymryd lluniau ohoni. Cynigiodd Llew loches i Rachel yn Llwyncelyn ond parhaodd y galwadau a'r gwylio. Cwestiynodd Sgt Morgan Andrew yn y swyddfa heddlu ond unwaith eto ond nid oedd digon o dystiolaeth i'w erlyn. Cynigiodd Gill y gellir Rachel roi cynnig am orchymyn atal gan y llys - ond amharod oedd Rachel.

Wrth i alwadau Andrew barhau cychwynnodd Llew eu hateb a chychwyn ei boenydio yn ôl, yn gwneud sbort ar ei ben ac awgrymu fod o a Rachel yn ôl ai gilydd. Daeth y cwbl yn ormod i Andrew a chododd fraw ar y ddau drwy daro ei ben yn erbyn y wal ac ildio ei ystelcian.

### **Strôc Elsi Price**

Daeth diwrnod pwysig yn berthynas Llew a Rachel pan ddaeth rhieni Rachel draw i Gwmderi i gwrdd â chariad newydd eu merch. Bu’r swper yn llwyddiant a chymerodd Tom ag Elsi Price tuag at Llew ond byrhoedlog oedd y dathlu pan gafodd Elsi strôc.

Rhythwyd hi i’r ysbyty ac er iddi oroesi'r strôc gyntaf roedd ei chyflwr yn parhau i fod yn fregus. Cysylltodd Tom â Llew a gofyn iddo gysidro priodi ei ferch a hynny yn fuan tra bod Elsi yn dal i fod yn fyw. Ymddiheurodd Tom am ofyn rhywbeth mor fawr gan honni nad oedd yn meddwl yn gall ond roedd wedi plannu’r syniad ym mhen Llew.

### **Herwgipio ar noson y briodas**

Yn ystod swper un noson gofynnodd Llew'r cwestiwn mawr i Rachel. Ar y pryd gwrthododd ei gynnig, yn honni ei bod yn hapus hefo pethau fel yr oeddynt ond wedi i’w mam ddioddef strôc arall penderfynodd y ddau fynd ymlaen a’u dyweddïad a chynllwynio i briodi cyn gynted ag oedd bosib.

Cafwyd Nia Matthews ymateb eithaf cryf i’r newyddion, yn poeni fod Rachel yn cymryd mantais o’i thad. Ymdrechodd Rachel i gysylltu â Nia a gaddo na fyddai ei pherthynas a Llew yn dod rhwng Nia a’i thad. Penderfynodd Nia roi ei sêl bendith ar y berthynas drwy ddod i barti plu Rachel yn y Deri.

Ar noswyl y briodas cafodd Rachel sioc pan laniodd Andrew Evans, ei chyn ŵr ar y stepen drws a’i herwgipio.

Cafodd Tom siom enfawr wrth ymweld â’i ferch ar fore’r briodas a gweld y tŷ yn wag. Yr unig gliw am leoliad Rachel oedd nodyn ar y cyfrifiadur yn gadael i Llew wybod ei bod wedi newid ei meddwl am y briodas. Torrodd Llew ei galon ond ar ôl rhai dyddiau fynd heibio heb i’w rheini glywed ganddi cychwynnodd amau fod y sefyllfa ddim yn union fel yr oedd yn ymddangos. Wedi dod ar draws un o glustdlysau Rachel tu allan i’r tŷ cysylltodd Llew a’r heddlu.

O fewn dim disgynnodd yr amheuaeth ar Andrew. Roedd Andrew wedi bod yn cadw Rachel yng nghlo yn ei gartref - ei gyflwr meddyliol yn amlwg wedi dirywio. Bu ymdrechion Rachel i ffoi yn ofer ond rai dyddiau cyn y Nadolig llwyddodd yr heddlu i’w lleoli. Ceisiodd D.I. Vodden a Inspector Gwenda Roberts fargeinio ag Andrew ond wedi iddo droi yn fygythiol ac iddo ddod yn amlwg fod bywyd Rachel mewn peryg bu’n rhaid i’r heddlu dorri fewn i’r tŷ a dod a’r gwarchae i ben.

### **Priodi**

Cychwynnodd Llew Matthews a Rachel 1997 drwy drefnu priodas. Gyda mam Rachel, Elsi yn dal i fod yn yr ysbyty yn dilyn ei strôc penderfynwyd cynnal y briodas yn yr ysbyty. Y tro yma aeth y seremoni yn ei flaen heb drafferthion ag aeth y Mr a Mrs Matthews newydd ar eu mis mel yn hapus